Dollis Hill

Dollis Hill er et område i Brent i det nordvestlige London. Det omfatter gatene rundt den 35 hektar store Gladstone Park, som tidligere var eiendommen til Dollis Hill House. Dollis Hill undergrunnsstasjon knytter stedet via Jubilee-linjen til Londons sentrum på 15 minutter. Dyckhoff, Tom (6. oktober 2017): «Let’s move to Dollis Hill, north-west London: ‘It could have been Silicon Hill’», The Telegaph

 Historie 
Området ble utviklet i begynnelsen av 1800-tallet, da Finch-slekten kjøpte opp flere gårder og slo sammen eiendommene. Dollis Hill House ble bygget i 1820-årene. 

Under den andre verdenskrig ble datamaskinen Colossus, som ble brukt av kodeknekkerne på Bletchley Park, utviklet på Post Office Research Station. «Colossus – the computer built to break Hitler’s codes», The Telegaph 9. desember 2016 Mot slutten av 1970-årene ble forskningsstasjonen flyttet til Martlesham Heath, og bygningen er innredet til leilighetskomplekset Chartwell Court. Bunkeren «Paddock», som under andre verdenskrig en sjelden gang ble brukt av blant annet Winston Churchill, ligger i Dollis Hill.

Statsminister William Ewart Gladstone besøkte ofte Dollis Hill House på slutten av 1800-tallet. Året etter hans død kjøpte distriktsforvaltningen i Willesden opp deler av eiendommen og gav parken de utviklet hans navn. «Dollis Hill House: Our History», Dollis Hill House

Mark Twain bodde i Dollis Hill House sommeren 1900. Han skrev at «Dollis Hill er nærmere å være et paradis enn noe annet hjem jeg har bodd i». Railton, Stephen: «London, England 1896-1900», Mark Twain in His Times. University of Virginia Library

 Referanser 

 Eksterne lenker 

Kategori:Steder i Brent